|  |
| --- |
| ΕΡΓΑΛΕΙΟ ΛΗΨΗΣ ΑΠΟΦΑΣΗΣ ΓΙΑ ΤΟΝ ΠΡΟΣΥΜΠΤΩΜΑΤΙΚΟ ΕΛΕΓΧΟ ΚΑΡΚΙΝΟΥ ΤΟΥ ΠΝΕΥΜΟΝΑΦΥΛΛΑΔΙΟ |

## Περιεχόμενα

[Ποιος είναι ο σκοπός αυτού του εργαλείου; 2](#_Toc202636640)

[Τι είναι ο καρκίνος του πνεύμονα; 2](#_Toc202636641)

[Τι είναι ο προσυμπτωματικός έλεγχος καρκίνου του πνεύμονα; 2](#_Toc202636642)

[Είμαι επιλέξιμος; 3](#_Toc202636643)

[Πώς μπορεί να με βοηθήσει ο προσυμπτωματικός έλεγχος για καρκίνο του πνεύμονα; 4](#_Toc202636644)

[Τι άλλο πρέπει να γνωρίζω για τον προσυμπτωματικό έλεγχο του καρκίνου του πνεύμονα; 5](#_Toc202636648)

[Τι περιλαμβάνει ο προσυμπτωματικός έλεγχος για καρκίνο του πνεύμονα; 6](#_Toc202636656)

[Τι θα συμβεί μετά την τομογραφία; 7](#_Toc202636663)

[Τι σημαίνει το αποτέλεσμά μου και τι θα συμβεί στη συνέχεια; 7](#_Toc202636664)

[Εργαλείο λήψης απόφασης 9](#_Toc202636672)

## Ποιος είναι ο σκοπός αυτού του εργαλείου;

Αυτό το εργαλείο μπορεί να σας βοηθήσει να αποφασίσετε αν θέλετε να ξεκινήσετε τον προσυμπτωματικό έλεγχο για καρκίνο του πνεύμονα. Πολλοί άνθρωποι βλέπουν τα οφέλη και πιστεύουν ότι ο προσυμπτωματικός έλεγχος για καρκίνο είναι κάτι καλό. Υπάρχουν τρόποι με τους οποίους ο προσυμπτωματικός έλεγχος μπορεί να σας βοηθήσει, αλλά υπάρχουν και πράγματα που πρέπει να γνωρίζετε πριν αποφασίσετε να υποβληθείτε σ' αυτόν.

Αυτό το φυλλάδιο έχει σχεδιαστεί για να σας δώσει πληροφορίες που θα σας βοηθήσουν να λάβετε μια τεκμηριωμένη απόφαση σχετικά με το αν προτιμάτε να υποβληθείτε σε προσυμπτωματικό έλεγχο ή όχι. Η επιλογή είναι δική σας – δεν υπάρχει σωστή ή λάθος απόφαση για το αν θα κάνετε τον έλεγχο.

## Τι είναι ο καρκίνος του πνεύμονα;

Ο καρκίνος του πνεύμονα είναι ένας καρκίνος που ξεκινά στους πνεύμονες. Μια ομάδα κυττάρων που δεν είναι φυσιολογικά αναπτύσσονται ανεξέλεγκτα και μπορούν επίσης να εξαπλωθούν σε άλλα μέρη του σώματος.

## Τι είναι ο προσυμπτωματικός έλεγχος καρκίνου του πνεύμονα;

Ο προσυμπτωματικός έλεγχος για καρκίνο του πνεύμονα περιλαμβάνει μια αξονική τομογραφία χαμηλής δόσης (χαμηλής δόσης CT) για άτομα χωρίς συμπτώματα (π.χ. δεν έχετε ανεξήγητο επίμονο βήχα ή δεν βήχετε αίμα) για την ανίχνευση πρώιμων σημείων καρκίνου.

Η έγκαιρη διάγνωση του καρκίνου του πνεύμονα αυξάνει τις επιλογές θεραπείας και σας δίνει περισσότερες πιθανότητες για ίαση.

Οι αξονικές τομογραφίες χαμηλής δόσης για τον προσυμπτωματικό έλεγχο του καρκίνου του πνεύμονα είναι δωρεάν για όσους έχουν Medicare.

## Είμαι επιλέξιμος;

Είστε επιλέξιμοι για το πρόγραμμα αν πληροίτε όλα τα παρακάτω κριτήρια:

|  |
| --- |
| Εικονίδιο ηλικιωμένων  **Είστε ηλικίας 50 έως 70 ετών**  ΚΑΙ  Εικονίδιο πνεύμονα  **Δεν παρουσιάζετε συμπτώματα ή σημεία που υποδηλώνουν καρκίνο του πνεύμονα** (για παράδειγμα, ανεξήγητο επίμονο βήχα, βήχα με αίμα, δύσπνοια χωρίς λόγο)  ΚΑΙ  Εικονίδιο πακέτου τσιγάρων  **Καπνίζετε τσιγάρα ή έχετε ιστορικό καπνίσματος τσιγάρων** (έχοντας σταματήσει εντός 10 ετών)  ΚΑΙ  Εικονίδιο ημερολογίου  **Έχετε ιστορικό καπνίσματος τσιγάρων για τουλάχιστον 30 πακέτα-έτη** (για παράδειγμα, ένα πακέτο την ημέρα για 30 χρόνια ή 2 πακέτα την ημέρα για 15 χρόνια) |

Συμβουλευτείτε τον πάροχο υγειονομικής περίθαλψής σας για να δείτε αν πληροίτε τις προϋποθέσεις.

## Πώς μπορεί να με βοηθήσει ο προσυμπτωματικός έλεγχος για καρκίνο του πνεύμονα;

Τα οφέλη του προσυμπτωματικού ελέγχου καρκίνου του πνεύμονα περιλαμβάνουν:

### Εντοπισμό του καρκίνου του πνεύμονα σε πρώιμο στάδιο

Όταν ο καρκίνος διαγνωστεί σε πρώιμο στάδιο, υπάρχουν περισσότερες θεραπευτικές επιλογές και καλύτερες πιθανότητες ίασης.

### Ηρεμία

Ο προσυμπτωματικός έλεγχος μπορεί να αποκλείσει τον καρκίνο του πνεύμονα αλλά και άλλες πνευμονικές παθήσεις. Μια αξονική τομογραφία χαμηλής δόσης μπορεί να σας δώσει τη διαβεβαίωση ότι οι πνεύμονές σας είναι υγιείς.

### Δίνει την ευκαιρία να συζητήσετε το ιστορικό καπνίσματος και να λάβετε υποστήριξη αν αποφασίσετε να το κόψετε

Δεν χρειάζεται να κόψετε το κάπνισμα για να κάνετε προσυμπτωματικό έλεγχο, αλλά η διακοπή του καπνίσματος μπορεί να βοηθήσει στην πρόληψη του καρκίνου του πνεύμονα και άλλων πνευμονικών παθήσεων και να οδηγήσει σε μια μακρύτερη και πιο υγιή ζωή.

## Τι άλλο πρέπει να γνωρίζω για τον προσυμπτωματικό έλεγχο του καρκίνου του πνεύμονα;

Είναι φυσιολογικό να ανησυχείτε όταν συμμετέχετε σε έναν προσυμπτωματικό έλεγχο καρκίνου του πνεύμονα. Περίπου το 22-51% των ατόμων που θα υποβληθούν σε προσυμπτωματικό έλεγχο θα εμφανίσουν οζίδια κατά την πρώτη τους τομογραφία. Πάνω από το 95% αυτών των οζιδίων δεν θα είναι καρκίνος του πνεύμονα. Παρ' όλα αυτά, η τομογραφία, η αναμονή των αποτελεσμάτων ή η πραγματοποίηση περαιτέρω τομογραφιών ή εξετάσεων μπορεί να είναι αγχωτική. Συζητήστε με τον πάροχο υγειονομικής περίθαλψής σας για να μάθετε   
για την υποστήριξη που είναι διαθέσιμη.

### Ψευδώς θετικό αποτέλεσμα

Ο προσυμπτωματικός έλεγχος για καρκίνο του πνεύμονα μπορεί να οδηγήσει σε ψευδώς θετικό αποτέλεσμα (δηλαδή, το αποτέλεσμα της τομογραφίας υποδηλώνει ότι μπορεί να έχετε καρκίνο του πνεύμονα, αλλά οι επακόλουθες εξετάσεις δείχνουν ότι δεν έχετε). Ψευδώς θετικά αποτελέσματα μπορούν να προκύψουν με οποιαδήποτε τομογραφία ή ιατρική εξέταση.

### Υπερδιάγνωση

Ορισμένοι τύποι καρκίνου αναπτύσσονται πολύ αργά και ενδέχεται να μην προκαλέσουν προβλήματα κατά τη διάρκεια της ζωής σας. Αυτό ονομάζεται «υπερδιάγνωση» και συμβαίνει σε περίπου 1 στους 30 καρκίνους που διαγιγνώσκονται κατά τον προσυμπτωματικό έλεγχο για καρκίνο του πνεύμονα. Η υπερδιάγνωση μπορεί να συμβεί σε οποιαδήποτε εξέταση ή ιατρικό τεστ.

### Έκθεση σε ακτινοβολία

Μια αξονική τομογραφία χαμηλής δόσης χρησιμοποιεί τη μικρότερη δυνατή ποσότητα ακτινοβολίας, ενώ παράλληλα λαμβάνει εικόνα υψηλής ποιότητας. Αυτή είναι χαμηλότερη από ένα έτος έκθεσης σε φυσική ακτινοβολία στην καθημερινή ζωή. Αν έχετε οζίδιο, μπορεί να χρειαστείτε περισσότερες τομογραφίες για να δείτε αν πρόκειται για καρκίνο. Πρόκειται για χαμηλό επίπεδο ακτινοβολίας που είναι ασφαλές και μπορεί να βελτιώσει την έγκαιρη διάγνωση.

### Πρόσθετα ευρήματα που δεν σχετίζονται με καρκίνο του πνεύμονα

Μερικές φορές, ο προσυμπτωματικός έλεγχος για καρκίνο του πνεύμονα θα εντοπίσει άλλες ανησυχίες που μπορούν να αντιμετωπιστούν από τον πάροχο υγειονομικής περίθαλψής σας. Η τομογραφία μπορεί να δείξει πράγματα είτε στους πνεύμονες (εκτός από καρκίνο, όπως εμφύσημα) είτε εκτός των πνευμόνων (όπως καρδιακές παθήσεις). Αυτά τα ευρήματα μπορεί να επιτρέψουν θεραπεία που θα σας σώσει τη ζωή, αλλά   
μπορεί επίσης να χρειαστούν περισσότερες εξετάσεις και να σας προκληθεί ανησυχία.

| **Βασικές ερωτήσεις** | **Προσυμπτωματικός έλεγχος** | **Όχι έλεγχος** |
| --- | --- | --- |
| Ποιες είναι οι πιθανότητες να διαγνωστεί ο καρκίνος του πνεύμονα σε πρώιμο στάδιο; | 70 στους 100 καρκίνους του πνεύμονα θα διαγνωστούν  σε πρώιμο στάδιο1. | 7 στους 100 καρκίνους του πνεύμονα θα διαγνωστούν  σε πρώιμο στάδιο1. |
| Ποιες είναι οι πιθανότητες το αποτέλεσμα της τομογραφίας να υποδηλώνει καρκίνο  του πνεύμονα, αλλά οι περαιτέρω εξετάσεις  να δείξουν ότι δεν έχετε καρκίνο του πνεύμονα; | Από όλα τα άτομα που υποβάλλονται σε προσυμπτωματικό έλεγχο, περίπου 3 στα 100 θα παρουσιάσουν οζίδια υψηλού ή πολύ υψηλού κινδύνου1. Για να διαπιστώσει αν ένα οζίδιο υψηλού ή πολύ υψηλού κινδύνου είναι καρκίνος, ο πάροχος υγειονομικής περίθαλψής σας μπορεί να σας προτείνει περαιτέρω διερεύνηση. Λιγότεροι από τους μισούς από όσους έχουν οζίδια υψηλού ή πολύ υψηλού κινδύνου θα διαγνωστούν με καρκίνο του πνεύμονα. | Τα άτομα που δεν υποβάλλονται  σε προσυμπτωματικό έλεγχο  θα αποφύγουν την πιθανότητα περιττών ιατρικών εξετάσεων,  αλλά δεν θα έχουν την ευκαιρία να εντοπίσουν έγκαιρα καρκίνους του πνεύμονα που δεν παρουσιάζουν συμπτώματα. |
| Ποιες είναι οι πιθανότητες να βρεθεί κάτι άλλο εκτός από καρκίνο του πνεύμονα στην αξονική τομογραφία; | Μερικές φορές η τομογραφία  θα εντοπίσει προβλήματα που απαιτούν περαιτέρω εξετάσεις,  ενώ άλλες φορές θα εντοπίσει άλλες σοβαρές ασθένειες που απαιτούν θεραπεία. Αυτές οι θεραπείες μπορεί να σας  σώσουν τη ζωή. | Οι άνθρωποι που  δεν υποβάλλονται σε προσυμπτωματικό έλεγχο αποφεύγουν τις επιπλέον  ιατρικές εξετάσεις, αλλά δεν  θα έχουν την ευκαιρία να εντοπίσουν έγκαιρα άλλες θεραπεύσιμες παθήσεις. |

1 Βάσει των καλύτερων εκτιμήσεων από τυχαιοποιημένες ελεγχόμενες δοκιμές.

## Τι περιλαμβάνει ο προσυμπτωματικός έλεγχος για καρκίνο του πνεύμονα;

### Πόσο συχνά;

* Κάθε δύο χρόνια, αν τα αποτελέσματα είναι φυσιολογικά (πολύ χαμηλός κίνδυνος)   
  χωρίς σημαντικά ευρήματα.
* Πιο συχνά, αν βρεθεί κάτι στην τομογραφία.

### Πώς να προετοιμαστώ;

* Πάρτε μια φόρμα αιτήματος για αξονική τομογραφία χαμηλής δόσης από τον πάροχο υγειονομικής περίθαλψής σας.
* Κάντε κράτηση για την τομογραφία σας ηλεκτρονικά, τηλεφωνικά ή αυτοπροσώπως. Ενημερώστε το προσωπικό ότι συμμετέχετε στο Εθνικό Πρόγραμμα Προσυμπτωματικού Ελέγχου Καρκίνου του Πνεύμονα.
* Βεβαιωθείτε ότι έχετε μαζί σας τη φόρμα αιτήματος και την κάρτα Medicare.
* Φορέστε άνετα ρούχα. Ίσως χρειαστεί να αλλάξετε και να φορέσετε ρόμπα για την τομογραφία.
* Ενημερώστε εκ των προτέρων την κλινική αν χρειάζεστε βοήθεια για να αλλάξετε και να φορέσετε ρόμπα ή για να ξαπλώσετε στο τραπέζι για την τομογραφία.
* Δεν χρειάζεται να νηστεύσετε.

### Τι θα συμβεί την ημέρα της τομογραφίας;

* Μπορεί να σας ζητηθεί να ολοκληρώσετε έναν έλεγχο υγείας και να μετρήσετε το ύψος και το βάρος σας. Θα σας ρωτήσουν αν μπορείτε να σηκώσετε τα χέρια σας πάνω από το κεφάλι σας για 5-10 λεπτά.
* Θα ξαπλώσετε ανάσκελα σε ένα τραπέζι με τα χέρια πάνω από το κεφάλι. Θα πρέπει να κρατήσετε την αναπνοή σας για μερικά δευτερόλεπτα και να μείνετε ακίνητοι. Ο χειριστής του τομογράφου θα τραβήξει εικόνες του θώρακά σας. Δεν θα χρειαστούν βελόνες για την τομογραφία.
* Η ίδια η τομογραφία θα διαρκέσει περίπου 10 δευτερόλεπτα και δεν θα πρέπει να αισθανθείτε πόνο.
* Το ραντεβού σας θα διαρκέσει από 10 έως 15 λεπτά.

### Πώς θα πάω εκεί;

* Ρωτήστε τον πάροχο υγειονομικής περίθαλψής σας πού προσφέρεται προσυμπτωματικός έλεγχος για καρκίνο του πνεύμονα στην περιοχή σας. Αυτό περιλαμβάνει κινητή μονάδα σαρώσεων του οργανισμού Heart of Australia για ορισμένες αγροτικές και απομακρυσμένες περιοχές.

### Μπορούν να είναι εκεί μέλη της οικογένειας, φίλοι ή φροντιστές;

* Αν θέλετε, φροντίστε να πάρετε μαζί σας έναν φίλο ή ένα μέλος της οικογένειάς σας.

### Ποιο είναι το κόστος της αξονικής τομογραφίας χαμηλής δόσης;

* Η αξονική τομογραφία χαμηλής δόσης είναι δωρεάν στο πλαίσιο του Medicare.

## Τι θα συμβεί μετά την τομογραφία;

Ο πάροχος υγειονομικής περίθαλψής σας θα λάβει τα αποτελέσματα της τομογραφίας σας και θα επικοινωνήσει μαζί σας αν χρειαστεί να συζητήσει τα ευρήματα.

Θα λάβετε μια ειδοποίηση (μήνυμα κειμένου ή επιστολή) από το NCSR που θα σας ενημερώνει για τα επόμενα βήματα που πρέπει να ακολουθήσετε. Αυτό μπορεί να σημαίνει ότι θα πρέπει να υποβληθείτε ξανά σε αξονική τομογραφία χαμηλής δόσης σε δύο χρόνια ή να συζητήσετε τα αποτελέσματα με τον πάροχο υγειονομικής περίθαλψής σας.

## Τι σημαίνει το αποτέλεσμά μου και τι θα συμβεί στη συνέχεια;

| **Αποτελέσματα προσυμπτωματικού ελέγχου** | **Επόμενα βήματα** |
| --- | --- |
| Ατελής Η τομογραφία δεν ήταν δυνατό να αναφερθεί για τεχνικούς λόγους και πρέπει να επαναληφθεί. | * Θα χρειαστεί να ξανακάνετε τομογραφία όταν λάβετε υπενθύμιση από το NCSR ή τον πάροχο υγειονομικής περίθαλψής σας. |
| Πολύ χαμηλός κίνδυνος Δεν υπήρξαν ανησυχητικά ευρήματα από την τομογραφία σας. Ο τακτικός προσυμπτωματικός έλεγχος κάθε 2 χρόνια είναι σημαντικός για να ελέγχετε για αλλαγές καθώς μεγαλώνετε. | * Το NCSR θα σας ενημερώσει ότι δεν υπάρχουν σημαντικά ευρήματα και ότι θα πρέπει να υποβληθείτε σε επανέλεγχο σε 2 χρόνια. * Θα λάβετε μια υπενθύμιση από το NCSR ή/και τον πάροχο υγειονομικής περίθαλψής σας όταν έρθει η ώρα να εξεταστείτε ξανά σε **2 χρόνια**. * Θα χρειαστεί να επιστρέψετε στον πάροχο υγειονομικής περίθαλψής σας σε 2 χρόνια για τον έλεγχο καταλληλότητάς σας και να πάρετε αίτημα για αξονική τομογραφία χαμηλής δόσης. Το ιστορικό καπνίσματος δεν θα χρειαστεί να επανεκτιμηθεί. |
| Χαμηλός κίνδυνος Έχει βρεθεί ένα οζίδιο στην τομογραφία σας, αλλά θεωρείται ότι έχετε χαμηλή πιθανότητα καρκίνου  του πνεύμονα. Θα χρειαστεί να κάνετε άλλη μια τομογραφία σε 12 μήνες. | * Το NCSR δεν θα σας δώσει τα αποτελέσματά  σας, αλλά θα σας ενθαρρύνει να μιλήσετε με  τον πάροχο υγειονομικής περίθαλψής σας για  τα αποτελέσματά σας. * Το NCSR θα σας υπενθυμίσει πότε είναι ώρα  να επανεξεταστείτε σε **12 μήνες**. * Όταν λάβετε την υπενθύμισή σας, θα πρέπει  να επιστρέψετε στον πάροχο υγειονομικής περίθαλψής σας για έλεγχο καταλληλότητας  και να πάρετε αίτημα για αξονική τομογραφία χαμηλής δόσης. |
| Χαμηλός έως μέτριος κίνδυνος ή μέτριος κίνδυνος Ένα οζίδιο ή οζίδια που πρέπει να παρακολουθούνται πιο συχνά έχουν βρεθεί στην τομογραφία σας. Ανάλογα με τα ευρήματά σας, θα χρειαστεί να κάνετε άλλη μία τομογραφία σε 3 ή 6 μήνες. | * Το NCSR δεν θα σας δώσει τα αποτελέσματά  σας, αλλά θα σας ενθαρρύνει να μιλήσετε με  τον πάροχο υγειονομικής περίθαλψής σας για  τα αποτελέσματά σας. * Το NCSR θα σας υπενθυμίσει πότε είναι ώρα  να επανεξεταστείτε σε **3 ή 6 μήνες**. * Θα χρειαστεί να επιστρέψετε στον πάροχο υγειονομικής περίθαλψής σας για έλεγχο καταλληλότητας και να πάρετε αίτημα για αξονική τομογραφία χαμηλής δόσης. |
| Υψηλός ή πολύ υψηλός κίνδυνος Έχουν βρεθεί ένα ή περισσότερα οζίδια που χρειάζονται περαιτέρω διερεύνηση. Αυτό δεν σημαίνει ότι έχετε καρκίνο. Υπάρχει υψηλότερος κίνδυνος καρκίνου του πνεύμονα, οπότε είναι σημαντικό να παρευρίσκεστε σε όλες τις εξετάσεις παρακολούθησης. | * Το NCSR θα σας ενθαρρύνει να μιλήσετε με τον πάροχο υγειονομικής περίθαλψής σας σχετικά με τα αποτελέσματά σας. * Ο πάροχος υγειονομικής περίθαλψης θα εξετάσει την ακτινολογική έκθεση και θα σας παραπέμψει σε ειδικό για περαιτέρω διερεύνηση. |
| Πρόσθετα ευρήματα που δεν σχετίζονται με τον καρκίνο του πνεύμονα Η τομογραφία μπορεί να δει και άλλα μέρη του σώματος εκτός από τους πνεύμονες, που περιλαμβάνουν τον λαιμό, τον θώρακα και την άνω κοιλιακή χώρα. Μερικές φορές μπορεί να  δείξει ευρήματα είτε στους πνεύμονες (κάτι άλλο  από τον καρκίνο, όπως το εμφύσημα), είτε έξω  από τους πνεύμονες (κάτι σαν καρδιακή πάθηση). | * Ο πάροχος υγειονομικής περίθαλψής σας  θα σας μιλήσει για την ανάγκη περαιτέρω εξετάσεων και για τα επόμενα βήματα. * Ένα επιπλέον εύρημα δεν σημαίνει απαραίτητα ότι δεν μπορείτε να συνεχίσετε στο πρόγραμμα προσυμπτωματικού ελέγχου του καρκίνου του πνεύμονα. |

### Θεραπεία καρκίνου του πνεύμονα

Αν διαγνωστεί καρκίνος του πνεύμονα, η θεραπεία μπορεί να περιλαμβάνει χειρουργική επέμβαση για την αφαίρεση μέρους του πνεύμονα που έχει προσβληθεί από τον καρκίνο.

Άλλες πιθανές θεραπείες περιλαμβάνουν ακτινοθεραπεία και χημειοθεραπεία. Μπορεί να έχετε ένα μείγμα θεραπειών.

## Εργαλείο λήψης απόφασης

Να θυμάστε ότι η συμμετοχή στον προσυμπτωματικό έλεγχο για καρκίνο του πνεύμονα είναι δική σας επιλογή. Χρησιμοποιήστε το παρακάτω εργαλείο για να αποφασίσετε τι είναι σημαντικό για εσάς.

### ΡΩΤΗΣΤΕ ΤΟΝ ΕΑΥΤΟ ΣΑΣ: Τι είναι σημαντικό για εσάς όταν αποφασίζετε να κάνετε προσυμπτωματικό έλεγχο καρκίνου του πνεύμονα;

Βαθμολογήστε κάθε δήλωση από το 1 έως το 5 ανάλογα με το πόσο σημαντική είναι για εσάς, όπου το 1 σημαίνει «Δεν είναι σημαντική» και το 5 σημαίνει «Πολύ σημαντική».

| **Δήλωση** | **1** | **2** | **3** | **4** | **5** |
| --- | --- | --- | --- | --- | --- |
| **Έγκαιρη διάγνωση του καρκίνου του πνεύμονα, πριν εμφανιστούν τα συμπτώματα;**  (π.χ. ανεξήγητος επίμονος βήχας ή  βήχας με αίμα) |  |  |  |  |  |
| **Έγκαιρη διάγνωση του καρκίνου του πνεύμονα όταν υπάρχουν περισσότερες θεραπευτικές επιλογές;** |  |  |  |  |  |
| **Ηρεμία σχετικά με την υγεία των πνευμόνων σας;** |  |  |  |  |  |
| **Έχετε την ευκαιρία να συζητήσετε το ιστορικό καπνίσματος και να λάβετε υποστήριξη για να το κόψετε;** |  |  |  |  |  |

### ΡΩΤΗΣΤΕ ΤΟΝ ΕΑΥΤΟ ΣΑΣ: Πόσο σας απασχολεί το εξής:

Βαθμολογήστε κάθε δήλωση από 5 έως 1 ανάλογα με το πόσο σας απασχολεί, όπου 5 σημαίνει «Ανησυχώ πολύ» και 1 σημαίνει «Δεν ανησυχώ».

| **Δήλωση** | **5** | **4** | **3** | **2** | **1** |
| --- | --- | --- | --- | --- | --- |
| **Ανησυχείτε για τη συμμετοχή σας σε προσυμπτωματικό έλεγχο για καρκίνο του πνεύμονα;** |  |  |  |  |  |
| **Έκθεση σε ακτινοβολία;** |  |  |  |  |  |
| **Έχετε ψευδώς θετικό αποτέλεσμα;**  (δηλαδή, το αποτέλεσμα της εξέτασης υποδηλώνει ότι ενδέχεται να έχετε καρκίνο, αλλά οι περαιτέρω εξετάσεις δείχνουν ότι δεν έχετε) |  |  |  |  |  |
| **Άλλες εξετάσεις για να διερευνηθούν τυχόν ευρήματα από την αξονική τομογραφία χαμηλής δόσης;** |  |  |  |  |  |

### 

### Ρίξτε μια ματιά στις απαντήσεις σας παραπάνω.

Αν οι περισσότερες απαντήσεις σας είναι στα δεξιά, είστε υπέρ του προσυμπτωματικού ελέγχου. Αν οι περισσότερες απαντήσεις σας είναι στα αριστερά, είστε υπέρ της μη διενέργειας προσυμπτωματικού ελέγχου.

|  |  |
| --- | --- |
| Κωδικός QR για περισσότερες πληροφορίες σχετικά με το Εθνικό Πρόγραμμα Προσυμπτωματικού Ελέγχου Καρκίνου του Πνεύμονα  Για περισσότερες πληροφορίες σχετικά με το Εθνικό Πρόγραμμα Προσυμπτωματικού Ελέγχου Καρκίνου Πνεύμονα: [www.health.gov.au/nlcsp](http://www.health.gov.au/nlcsp) | Για βοήθεια για τη διακοπή του καπνίσματος: [www.quit.org.au](http://www.quit.org.au) |

Αυτός ο πόρος αναπτύχθηκε στο Πανεπιστήμιο του Σύδνεϋ με χρηματοδότηση από την Διεθνή Ένωση για τη Μελέτη του Καρκίνου του Πνεύμονα (IASLC) και προσαρμόστηκε στο Πανεπιστήμιο της Μελβούρνης με χρηματοδότηση από την Αυστραλιανή Κυβέρνηση.